ქასიმ სოლეიმანი

ქასიმ სოლეიმანი (; დ. 11 მელახი, 1957, ყანათ-ე მალექი, ქერმანი, ირანიშ იმპერიული სახენწჷფო — ღ. 3 ღურთუთა, 2020, ბაღდადიშ ოერეფოშქაშე აეროპორტი, ბაღდადი, ერაყი) — სპარსი ოურდუმე მოღალე, ირანიშ აკოანჯარაფილი ნძალეფიშ გენერალ-მაიორი, ირანიშ რევოლუციაშ ყარულეფიშ კორპუსიშ ქუდსიშ ნძალეფიშ მადუდე 1998 წანაშე ღურაშახ, ნამუთ არძაშ უმაართაშე გალენური ოურდუმე დო ონაკვერე ოპერაციეფიშ გამამინჯე რდჷ.

სოლეიმანქ ოურდუმე კარიერა 1980-იან წანეფს ირან-ერაყიშ ლჷმას დაჭყაფურს დიჭყჷ, მუჟამსჷთ დუდენდჷ 41-ა დივიზიას. მოგვიანაფათ ოკათუდჷ გალებურ ოურდუმე ოპერაციეფს დო ოხვრუდჷ ლიბანს მოქიმინჯე ჰეზბოლას. 2012 წანას, სოლეიმანქ მეხვარჷ სირიაშ თრობას, ნამუთ რეგიონს ირანიშ თარი მორსხუ რე, სირიაშ ომენოღალე ლჷმაშ ბორჯის ისლამური სახენწჷფოშ სააწმარენჯო ოპერაციეფს. სოლეიმანი თაშნეშე ოხვარუდჷ ერაყიშ თარობაშ დო შიიტური მილიციაშ გოართოიანაფილი ნძალეფიშ სარდალობას, ნამუეფით 2014–2015 წანეფს ისლამური სახენწჷფოშ სააწმარენჯოთ ართო იბურჯჷდეს.

სოლეიმანი ააშ-იშ ღანკობური ავიამენტებაშ შედეგო, 2020 წანაშ 3 ღურთუთას დოჸვილეს. თაშნეშე თიწკჷმა ართო გოჭყორდჷ ერაყიშ ოკათე მობილიზაციაშ ნძალეფიშ მაკათურეფქ დო თიში ხემანჯღვერიშ მოაბანექ აბუ მაჰდი ალ-მუჰანდისიქ. სოლეიმანს ღურაშ უკული მიაჩჷ გენერალ-ლეიტენანტიშ წოდებაქ, ქუდსიშ ნძალეფიშ მადუდეთ, თიშ მანგიორო — ესმაილ ღანი ქჷდარინეს.

სქოლიო

კატეგორია:დუნაბადი 11 მელახი
კატეგორია:ნაღურა 3 ღურთუთა
კატეგორია:ირანალი ოურდუმე მოღალეეფი
კატეგორია:ირანიშ რევოლუციაშ ყარულეფიშ კორპუსიშ გენერალ-მაიორეფი